พระราชกฤษฎีกาพระราชกฤษฎีกาจัดตั้งเทศบาลเมืองสระแก้ว จังหวัดสระแก้วพ.ศ.๒๕๓๗------------ ภูมิพลอดุลยเดช ให้ไว้ณ วันที่ ๒๒ พฤศจิกายน พ.ศ. ๒๕๓๗ เป็นปีที่ ๔๙ในรัชกาลปัจจุบัน พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้า ฯ ให้ประกาศว่า โดยที่เป็นการสมควรจัดตั้งสุขาภิบาลสระแก้ว อำเภอเมืองสระแก้ว จังหวัดสระแก้วและพื้นที่ใกล้เคียงขึ้นเป็นเทศบาลเมือง อาศัยอำนาจตามความในมาตรา ๑๗๕ ของรัฐธรรมนูญแห่งราชอาณาจักรไทย มาตรา ๖แห่งพระราชบัญญัติสุขาภิบาลพ.ศ. ๒๔๙๕ และมาตรา ๑๐แห่งพระราชบัญญัติเทศบาล พ.ศ.๒๔๙๖ จึงทรงพระกรุณาโปรดเกล้า ฯให้ตราพระราชกฤษฎีกานี้ขึ้นไว้ดังต่อไปนี้ มาตรา๑ พระราชกฤษฎีกานี้เรียกว่า"พระราชกฤษฎีกาจัดตั้งเทศบาลเมืองสระแก้วจังหวัดสระแก้ว พ.ศ.๒๕๓๗" มาตรา๒ พระราชกฤษฎีกานี้ให้ใชับังคับเมื่อพันกำหนดสามสิบวันนับแต่วันประกาศในราชกิจจานุเบกษาเป็นต้นไป มาตรา๓ ให้จัดตั้งสุขาภิบาลสระแก้ว อำเภอเมืองสระแก้ว จังหวัดสระแก้ว และพื้นที่ใกล้เคียงขึ้นเป็นเทศบาลเมืองมีชื่อว่า "เทศบาลเมืองสระแก้ว จังหวัดสระแก้ว" มาตรา๔ ให้กำหนดเขตเทศบาลเมืองสระแก้ว จังหวัดสระแก้ว ไว้ดังนี้ หลักเขตที่๑ตั้งอยู่ริมทางรถไฟสายตะวันออกฟากใต้ ตามแนวเส้นตั้งฉากกับศูนย์กลางทางหลวงแผ่นดินหมายเลข ๓๓ หินกอง - อรัญประเทศ ตรงจุดที่อยู่ห่างจากศูนย์กลางถนนบ้านลัดกะสังบรรจบกับศูนย์กลางทางหลวงแผ่นดินหมายเลข ๓๓ หินกอง - อรัญประเทศไปทางทิศตะวันออกเฉียงเหนือตามแนวทางหลวงแผ่นดินหมายเลข ๓๓หินกอง - อรัญประเทศ ระยะ ๑,๕๐๐ เมตร ด้านเหนือ จากหลักเขตที่๑เป็นเส้นเลียบริมทางรถไฟสายตะวันออกไปทางทิศตะวันออกเฉียงใต้ผ่านทางหลวงแผ่นดินหมายเลข ๓๔๖๒ (สระแก้ว) -ภูวง ถึงหลักเขตที่ ๒ ซึ่งตั้งอยู่ริมทางรถไฟสายตะวันออก ฟากใต้ตรงจุดที่อยู่ตามแนวเส้นตั้งฉากกับแนวรั้วกองพันที่ ๑ กรมทหารราบที่ ๑๒ จากหลักเขตที่๒เป็นเส้นตั้งฉากกับทางรถไฟสายตะวันออก ไปทางทิศเหนือถึงหลักเขตที่ ๓ซึ่งตั้งอยู่ห่างจากศูนย์กลางรถไฟสายตะวันออก ตามแนวขนานระยะ ๙๖๐ เมตร จากหลักเขตที่๓เป็นเส้นขนานกับศูนยกลางทางรถไฟสายตะวันออก ไปทางทิศตะวันออกถึงหลักเขตที่ ๔ ระยะ ๓๖๐ เมตร ด้านตะวันออก จากหลักเขตที่๔ เป็นเส้นตรงไปทางทิศใต้ ถึงหลักเขตที่ ๕ ซึ่งตั้งอยู่ริมทางรถไฟสายตะวันออกฟากใต้ตรงจุดที่อยู่ตามแนวเส้นตั้งฉากกับแนวรั้วกองพันที่ ๑ กรมทหารราบที่ ๑๒รักษาพระองค์ ด้านตะวันตก จากหลักเขตที่๕ เป็นเส้นเลียบแนวรั้วกองพันที่ ๑กรมทหารราบที่ ๑๒ รักษาพระองค์ไปทางทิศใต้ผ่านทางหลวงแผ่นดินหมายเลข ๓๓หินกอง - อรัญประเทศเลียบแนวรั้วกรมทหารราบที่ ๑๒ รักษาพระองค์ ถึงหลักเขตที่ ๖ ซึ่งตั้งอยู่ริมรั้วกรมทหารราบที่๑๒ รักษาพระองค์ตรงจุดที่อยู่ห่างจากศูนย์กลางทางหลวงแผ่นดินหมายเลข ๓๓ หินกอง- อรัญประเทศตามแนวขนานระยะ ๑,๐๐๐ เมตร จากหลักเขตที่๖ เป็นเส้นขนานกับทางหลวงแผ่นดินหมายเลข ๓๓ หินกอง - อรัญประเทศระยะ ๑,๐๐๐ เมตร ไปทางทิศตะวันตกเฉียงเหนือ ถึงหลักเขตที่ ๗ ซึ่งตั้งอยู่ริมคลองปูนฝั่งตะวันออก ด้านใต้ จากหลักเขตที่๗ เป็นเส้นตรงไปทางทิศตะวันตก ถึงหลักเขตที่ ๘ ซึ่งตั้งอยู่ริมทางหลวงแผ่นดินหมายเลข ๓๑๗ จันทบุรี - สระแก้วฟากตะวันออกตรงจุดที่อยู่ห่างจากศูนย์กลางถนนก.ร.ป. กลาง บรรจบกับทางหลวงแผ่นดินหมายเลข ๓๑๗ จันทบุรี - สระแก้วไปทางทิศใต้ตามแนวทางหลวงแผ่นดินหมายเลข ๓๑๗ จันทบุรี - สระแก้ว ระยะ ๒๐๐ เมตร จากหลักเขตที่๘เป็นเส้นตรงไปทางทิศตะวันตกเฉียงเหนือ ถึงหลักเขตที่ ๙ ซึ่งตั้งอยู่ริมถนนสระแก้ว ซอย ๖ ฟากตะวันออกตรงจุดที่ตัดกับแนวเส้นแบ่งเขตระหว่างตำบลสระแก้วกับตำบลสระขวัญ จากหลักเขตที่๙เป็นเส้นเลียบแนวเส้นแบ่งเขตระหว่างตำบลสระแก้วกับตำบลสระขวัญไปทางทิศตะวันตกเฉียงเหนือ ถึงหลักเขตที่ ๑๐ซึ่งตั้งอยู่บนแนวเส้นแบ่งเขตระหว่างตำบลสระแก้วกับตำบลสระขวัญ ตรงจุดที่อยู่ตามแนวเส้นตั้งฉากกับศูนย์กลางทางหลวงแผ่นดินหมายเลข ๓๓หินกอง - อรัญประเทศห่างจากศูนย์กลางถนนบ้านลัดกะสังบรรจบกับศูนย์กลางทางหลวงแผ่นดินหมายเลข ๓๓ หินกอง - อรัญประเทศระยะ ๑,๐๐๐ เมตร ด้านตะวันตก จากหลักเขตที่๑๐ เป็นเส้นตรงไปทางทิศตะวันออกเฉียงเหนือผ่านทางหลวงแผ่นดินหมายเลข ๓๓หินกอง- อรัญประเทศบรรจบกับหลักเขตที่ ๑ ดังปรากฎในแผนที่ท้ายพระราชกฤษฎีกานี้ ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตสม มาตรา๕ในระหว่างดำเนินการเลือกตั้งสมาชิกสภาเทศบาลเมืองสระแก้ว จังหวัดสระแก้วให้รัฐมนตรีว่าการกระทรวงมหาไทยแต่งตั้งกรรมการสุขาภิบาลสระแก้ว อำเภอสระแก้วจังหวัดสระแก้วซึ่งพ้นจากตำแหน่งในวันที่พระราชกฤษฎีกานี้ใชับังคับตามที่เห็นสมควรมีจำนวนเท่ากับจำนวนคณะเทศมนตรีเทศบาลเมือง ตามมาตรา ๕๒ แห่งพระราชบัญญัติเทศบาลพ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๙) พ.ศ. ๒๕๒๓เพื่อดำเนินกิจการในหน้าที่ของคณะเทศมนตรีไปพลางก่อนจนกว่าคณะเทศมนตรีที่ได้รับแต่งตั้งตามมาตรา ๓๗แห่งพระราชบัญญัติเทศบาลพ.ศ. ๒๔๙๖ เข้ารับหน้าที่ มาตรา๖ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการ ชวน หลีกภัย นายกรัฐมนตรี+------------------------------------------------------------------------------------------------------+หมายเหตุ:- เหตุผลในการประกาศใชัพระราชกฤษฎีกาฉบับนี้ คือ เนื่องจากสุขาภิบาลสระแก้ว อำเภอเมืองสระแก้วจังหวัดสระแก้วซึ่งเป็นท้องถิ่นที่ตั้งศาลากลางจังหวัดสระแก้ว มีสภาพอันควรยกฐานะขึ้นเป็นเทศบาลเมืองสระแก้ว จังหวัดสระแก้ว ประกอบกับสมควรให้เขตเทศบาลดังกล่าวครอบคลุมพื้นที่ให้ประชาชนในท้องถิ่นได้ปกครองดูแลและทะนุบำรุงท้องถิ่นของตนตามระบบเทศบาลจึงจำเป็นต้องตราพระราชกฤษฎีกานี้[รก.๒๕๓๗/๕๔ก/๔๙/๘ ธันวาคม ๒๕๓๗] ปรียนันท์/พิมพ์ ๑๒/๐๙/๒๕๔๔